אצטדיון ג'ון פ. קנדי

אצטדיון ג'ון פ. קנדי הוא אצטדיון בעל גג פתוח בפילדלפיה שבפנסילבניה שעמד בין השנים 1926 עד ל-1992. האצטדיון קרוי על נשיא ארצות הברית לשעבר ג'ון פ. קנדי. כמה שנים לפני הריסתו, האצטדיון אובחן כמבנה לא בטוח לשימוש ולכן הוחלט להחריבו ולהחליפו בארנת ספורט פנימית .

הוא ממוקם ברחוב דרום ברוד פילדלפיה, פנסילבניה, נפתח ב-15 באפריל 1926 ונסגר ב-13 ביולי 1989.

האצטדיון נפתח כחלק מחגיגות 150 שנים להכרזת העצמאות של ארצות הברית, ונודע בשלושה שמות: "Municipal stadium", "Sesqui stadium" ובשם "Philadelphia Stadium". ב־1964 קיבל את שמו האחרון, "ג'ון פ. קנדי" על שם נשיא ארצות הברית, ג'ון פ. קנדי, שנרצח ב-1963.

האצטדיון שימש כמקום להופעות, למשחקי פוטבול עונתיים ולאימונים. האצטדיון ידוע בעיקר בכך שהתארחו בו הלהקות המפורסמות כגון קווין והרולינג סטון.

האצטדיון היה מסוגל להכיל 100,000 אנשים, והיה בעל משטח דשא שעליו מתקיימים המשחקים.

 מבנה האצטדיון 
ב-3 במרץ 1925 מועצת העיר פילדלפיה, שבפנסילבניה, אישרה את בניית האצטדיון.

חברת המהנדסים "Simon & Simon" הכינו את תוכניות האצטדיון שכללו לדוגמה: יסודות הבניין, עמודים, קומות ישיבה, דודי חימום, תאורה, משרדים, שירותים, כניסות, לוקרים ועוד.

האצטדיון היה בצורת פרסה ובעל גג פתוח, עם 100,000 מקומות ישיבה, והמשחקים בו התקיימו על משטח דשא.

 שימושי האצטדיון 
השימוש הראשון של האצטדיון היה בשנת 1926 של "קוואקרים פילדפיה" (The Philadelphia Quakers), שהייתה קבוצת פוטבול מפורסמת.

בשנות ה-30 קבוצת "הפילדלפיה איגלס" (קבוצת NFL) שכרה את האצטדיון לתקופה בת ארבע עונות לפני שעברו לפארק שייב (Park Shibe), הנמצא בפילדלפיה בדומה לאצטדיון ג'ון פ. קנדי, לעונת 1940. בתום תקופת ההשכרה של הקבוצה, האצטדיון הפך לאצטדיון נייטרלי, כלומר, לא משויך לאף קבוצה.

הנשרים, קבוצת הפוטבול הרשמית (The Philadelphia Eagles), שיחקו בפארק שייב עד שנת 1941 שבה חזרו לאצטדיון. שנה לאחר מכן, בשנת 1942, חזרו לפארק שייב שבו שיחקו עד 1957. הם השתמשו באצטדיון גם כדי להתאמן ב-1970 ו-1980.

בשנים 1936–1979 נערכו באצטדיון 42 משחקי צבא-צי (ArmyÐNavy), ומשחק יריבות של מכללות אמריקאית בכדורגל, ובשנות ה-60 הוא למעשה שימש כאצטדיון הביתי שלהם.

בשנת 1939 ו-1978 התארחה בו אליפות הפוטבול של תיכוני פילדלפיה.

בשנת 1985 התרחש הלייב אייד (Live Aid), מופע צדקה שנערך ב-13 ביולי. האירוע אורגן על ידי בוב גדלוף ועל ידי מידג' יור במטרה לאסוף כספים לסיוע לנפגעי הרעב באתיופיה.

מדי שנה שימש האצטדיון כמקום לתהלוכות המשטרתיות והצבאיות.

 הופעות 
 בפסטיבל 1976 "SPIRIT OF SUMMER" התארחו הלהקות והאמנים: Yes, Peter Frampton, Gary Wright, Pousette Dart Band, נוכחות של כ-105,000 אנשים. הפסטיבל עלה כ-1,050,000 דולרים.
 בתאריך 11 ביוני 1977 התקיים פסטיבל נוסף ובו הופיעו: Peter Frampton, Lynyrd Skynyrd, J. Geils Band, Dickie Betts & Great Southern. נכחו בפסטיבל כ-91,000 אנשים והוא עלה כ-913,600 דולרים.
 בתאריך 20 ביוני 1981 עלה עוד פסטיבל בו הופיעו:Allman Brothers, Marshall Tucker, Outlaws, Molly Hatchet, ,.38 Special, בפסטיבל היו כ-90,000 אנשים והוא עלה כ-1,350,000 דולרים.
 בתאריך 25 בספטמבר 1982 התקיימה הופעה של להקת The who, נוכחו כ־91,450 אנשים. ההופעה עלתה כ-1,400,350 דולרים.
 בתאריך 25–26 בספטמבר 1981 התקיים מופע של להקת Rolling stones, נכחו כ־181,560 אנשים בשתי ההופעות. העלות הגיעה לסכום של כ-2,960,000 דולרים.
 בתאריך 25 בספטמבר 1987 היה מופע של להקת U2 ב הופיעה, נכחו כ־86,150 אנשים. ההופעה עלתה כ-1,594,000 דולרים.
 בתאריך 19 בספטמבר 1987 היה מופע של להקת Pink Floyd, בו נכחו כ־80,750 אנשים.
 בתאריך 20 באוגוסט 1983 הופיעה להקת The Police, הנוכחות והעלות אינה ידועה.
 בחודש יולי 1978, התקיימה הופעה של להקת Fleetwood Mac, הנוכחות והעלות לא ידועה.

 קישורים חיצוניים 

 הערות שוליים 

קטגוריה:פילדלפיה: ספורט
ג'ון פ. קנדי
קטגוריה:הנצחת ג'ון פ. קנדי
קטגוריה:פילדלפיה: מבנים